Kort tid etter at pianoversjonen var komponert laget Sæverud en versjon for lite orkester: 1 obo, 1 fagott og strykere. Denne versjonen fikk opusnummeret 14A, nr. 7, og det var denne versjonen av «Rondo amoroso» som først ble uroppført. Uroppførelsen fant sted i mars 1941 av Musikselskabet «Harmonien» dirigert av komponisten selv. Pianoversjonen ble uroppført på en konsert i Bergen den 27. mai 1943 av den unge pianisten Anne Sofi Grung.